Tupaks Šakurs

Tupaks Amaru Šakurs (dzimis , miris ) , plašāk pazīstams kā 2Pac un Makjavelli, bija amerikāņu reperis, veiksmīgs aktieris un sabiedriskais aktīvists. Tupaks Amaru Šakurs tiek pieminēts Ginesa pasaules rekordu grāmatā kā visvairāk pārdotais reperis jebkad ar vairāk nekā 80 000 000 pārdotu albumu eksemplāru pasaulē un vairāk nekā 50 000 000 eksemplāru ASV.

Liela daļa Šakura dziesmas ir par izdzīvošanu geto, rasismu, problēmām pasaulē un kariem. 1995. gadā, kad 2Pac nomainīja savu skatuves vārdu uz "Makjavelli", viņš sāka repot par savu nāvi.

Biogrāfija

Agrā dzīve 
Tupaks Amaru Šakurs bija dzimis Īstharlemā, Ņujorkā. Viņš tika nosaukts Inku virsaiša Túpac Amaru vārdā (Thupaq Amaru Quechua valodā). Viņa māte Afēnija Šakura bija Black Panther Party biedre 1960. un 1970. gados.

1984. gadā Šakurs ar māti pārcēlās uz Baltimoru. Divus gadus Šakurs studēja Paula Lorenca Dunbara augstskolā, tad viņam nācās pāriet uz citu skolu — Baltimor school of The Arts, kur viņš mācījās aktiermākslu un citas lietas. Skolā viņš bija populārākais jaunietis, jo viņam piemita lieliskas repošanas prasmes.

Viņam bija ļoti cieša draudzība ar Džadu Pinketu (šobrīd Vila Smita sieva). Viņu draudzība turpinājās līdz pat Šakura nāvei 1996. gadā. Dokumentālajā filmā Tupac: Resurrection Šakurs saka: "Jada is my heart. She will be my friend for my whole life". Džada Pinketa par Šakuru ir teikusi šādi: "One of my best friends. He was like a brother. It was beyond friendship for us. The type of relationship we had, you only get that once in a lifetime." Poēma ar nosaukumu Jada ir atrodama viņa grāmatā The Rose That Grew From Concrete, kurā arī ietilpst poēma Smitam The Tears in Cupids Eyes.

1988. gada jūnija Šakurs atkal pārvācās, tikai šoreiz uz Marinstiju, Kalifornijā, kur viņš apmeklēja Tamalpaisas Augstskolu. Viņš pievienojās Ensemble Theatre Company (ETC).

Repa karjera 
Šakura profesionālā repa karjera sākās agros 1990. gados, kad pirmo reizi tika izdots singls, kurā Tupaks repo ar Digital Underground. Vēlāk viņš izdeva savu pirmo solo albumu 2Pacalypse Now. Sākumā viņam bija grūtības izlaist albumu, bet vēlāk Teds Fīlds un Toms Vallijs no Interscope palīdzēja viņam to izdot.

Šakurs uzsvēra, ka viņa pirmais albums bija vērsts uz melnādaino cilvēku problēmām.

Viņa otrais albums Strictly 4 My N.I.G.G.A.Z. tika izdots 1993. gadā. Albuma lielāko daļu producēja Rendijs Volkers (2Pac`a tuvākais draugs tajā laikā), un Live Squad producēja divas dziesmas — Keep Ya Head Up un I Get Around. Diskā arī parādījās Shock G un Money-B no Digital Underground.

Thug Life 
1993. gadā Šakurs izveidoja grupu Thug Life, kuras dalībnieki bija labi Tupaka draugi — Big Syke, Macadoshis, viņa pusbrālis Mopreme Shakur un Rated R. Grupa izdeva savu pirmo un pēdējo albumu , un tā nosaukums bija Thug Life Vol. 1. Grupa parasti izpildīja savus koncertus bez Šakura.

Vārdu Thug Life Šakurs izveidoja pēc savas dzīves. Thug Life saīsinājumā nozīmē — "The Hate U Give Little Infants Fucks Everybody". Viņš paziņoja ka vārda "thug" izskaidrojums vārdnīcā neatbilst tam, kā viņš izmantoja šo vārdu. Ar šo vārdu viņš pieminēja tos, kuri ir dzimuši nabadzīgās ģimenēs un ir izdzīvojuši, un ir lepni ar to.

1994. gada novembra apšaude 
1994. gada 30. novembra naktī uz Šakuru šāva piecas reizes un aplaupīja Quad Recording Studios Manhatanā, Ņujorkā. Viņu sašāva divi vīrieši armijas formās. Viņš vēlāk pie apšaudes vainoja savu ciešo draugu reperi The Notorious B.I.G. un P. Diddy. Šakurs vainoja arī Rendiju Volkeru.

Tieši gadu pēc apšaudes, 1995. gada 30. novembrī, nogalināja Rendiju Volkeru.

2008. gada 28. martā L.A. Times atvainojās P. Diddy par viņa vainošanu 1994. gada notikumā.

1996. gada nāvējošā apšaude 
1996. gada 7. septembra naktī 2Pac devās uz Maika Taisona cīņu Lasvegasā MGM Grand viesnīcā. Pēc cīņas viesnīcā 2Pac un viņa miesassargi sakāvās ar Orlando Andersonu. Vēlāk 2Pac devās uz Suge Knight (2Pac ierakstu kompānijas pārstāvis un labs 2Pac draugs) Klubu 622 Lasvegasā ar melnu BMW 750i sedanu, un viņam sekoja daudzas miesassargu un viņa draugu (Outlawz) mašīnas.

Pulksten 22:55 pie sarkanās gaismas Šakurs atvēra logu, lai kāds fotogrāfs viņu nofotografētu. Apmēram no 23:00 — 23:05 policisti apturēja mašīnu par pārāk skaļas mūzikas spēlēšanu un par to, ka mašīnai nebija numurzīmes. Apmēram 23:10 viņi apstājās pie sarkanās gaismas uz "Flamingo Road" un "Koval Road" krustojuma. 23:15 blakus Šakura mašīnai piebrauca balts Cadillac, kuru vadīja vēl joprojām nezināma persona. Cadillac vadītājs attaisīja logu un pa to izbāza pistoli. Uz Šakuru raidīja apmēram 11 šāvienus, pašam Šakuram trāpīja 4 reizes, mašīnas vadītājam Suge Knight trāpīja vienu reizi galvā. Laimīgas sagadīšanās dēļ, Suge jau nākamajā dienā izlaida no slimnīcas.

Apšaudes izmeklēšana 
Vēl joprojām policija neko ievērojamu par šo slepkavību nav atklājusi. 2Pac faniem un citiem ir teorijas par cilvēkiem, kuri varēja noslepkavot 2Pac. Daudzi uzskata, ka tas varēja būt Notorious B.I.G., kas kādreiz bija ļoti tuvs 2Pac draugs, bet pēc 1994. gada apšaudes, kad 2Pac tika sašauts, viņš vainoja Notorious B.I.G. par mēģinājumu viņu nogalināt.

Orlando Andersons arī ir iespējamo slepkavu sarakstā. Orlando bija Southside Crips līderis, bet tika nogalināts 1998. gadā apšaudē. Kādā L.A. Times rakstā tika teikts, ka kādi vārdos nenosaukti Southside Side Crips biedri ir teikuši, ka Notorious B.I.G. ir samaksājis Southside Crips, lai nogalinātu 2Pac.

Ir arī daudzas fanu teorijas, ka 2Pac vēl joprojām ir dzīvs. Visvairāk teorijas slēpjas viņa pēdējā studijas albumā The Don Killuminati: The 7 Day Theory. Kādā dziesmas sākumā 2Pac čukst "Shoulda Shot Me". Fani domā, ka tas ir attiecināms uz Suge Knight. Ir arī teorija par to, ka 2Pac varētu būt iekļauts "Witness Protection System".

Īsi pirms savas nāves 2Pac nomainīja savu vārdu uz Makjavelli, kas ir domāts kā Nikolo Makjavelli. Kad 2Pac bija cietumā 1994. gadā, viņš lasīja un izstudēja Makjavelli grāmatas, kurā viņš bija notēlojis nāvi 25 gados (kad 2Pac nogalināja, viņam bija 25 gadi) un atgriezās dzīvs pēc 18 gadiem. Ja 2Pac dara to, ko Makjavelli bija aprakstījis, tad viņam vajadzētu atgriezties 2014. gadā.

Ir ļoti daudzas šāda veida teorijas. Fani un citi šo teoriju atbalstītāji ir sarakstījuši grāmatu 2Pac Lives The Death of Makaveli / The Resurrection of Tupac Amaru (Volume 1), kas tika izdota 2005. gadā.

DVD ar nosaukumu Tupac: Asassination tika izdots 2007. gadā. Filmā rūpīgi izpēta apšaudi. Detaļas ir devis 2Pac miesassargs (un arī viņa draugs), kas tajā naktī apsargāja 2Pac.

Mantojums 
Lai turpinātu 2Pac iesākto, viņa māte Afeni Šakura izveidoja "Shakur Family Foundation" (vēlāk nosaukums tika nomainīts uz "Tupac Amaru Shakur Foundation" jeb TASF). Centrs tika atvērts 2005. gada 11. jūnijā Stone Mountain, Džordžijas štatā. 2003. gada 14. novembrī iznāca dokumentāla filma par 2Pac dzīvi, filmas nosaukums ir Tupac:The Ressurection. Filma bija nominēta 2005. gada Akadēmijas balvai. 2006. gadā iznāca Šakura 6. pēcnāves albums. Pēc cilvēku aptaujām 2Pac ir vēl joprojām vispopulārākais cilvēks hip-hop industrijā un viens no populārākajiem visā mūzikas industrijā. Plānots, ka 2008. gadā iznāks septītais Šakura pēcnāves albums. Neilgi pēc Tupaka nāves kādā Mobb Deep koncertā Ņujorkā visi fani ir klieguši "Makjavelli", stāsta Cormega. Daudzi citi mūziķi ir izpildījuši Tupaka dziesmas un pat paši sarakstījuši viņam dziesmas.

Pagodinājumi 
 2002. gadā Šakurs tika iekļauts "Hip Hop Hall of Fame" sarakstā.
 2003. gadā VH1 topā "22 Greatest MCs" Šakurs tika iebalsots 1. vietā
 Žurnāla Vibe aptaujā "the greatest rapper of all time" Šakuru iebalsoja 1. vietā.

Diskogrāfija

Studijas albumi 
 2Pacalypse Now (12. novembris 1991, Interscope)
 Strictly 4 My N.I.G.G.A.Z.(15. februāris 1993, Interscope)
 Thug Life: Volume 1 (6. jūnijs 1994) (Out Da Gutta/Interscope)
 Me Against the World (14. marts 1995) (Out Da Gutta/Interscope/Amaru/Jive)
 All Eyez On Me (13. februāris 1996) (Death Row/Interscope)
 The Don Killuminatii: The 7 Day Theory (5. novembris 1996) (Death Row/Interscope)

Pēcnāves albumi 
 R U Still Down (25. novembris 1997) (Amaru Enterteinment)
 Still I Rise (21. decembris 1999) (Amaru/Death Row/Interscope)
 Until The End of Time (27. marts 2001) (Amaru/Death Row)
 Better Dayz (26. novembris 2002) (Amaru/Death Row)
 Tupac: Resurrection (11. novembris 2003) (Amaru)
 Loyal to the Game (14. decembris 2004) (Amaru Enterteinemnt)
 Pac's Life (20. novembris 2006) (Amaru)
 Beginnings: The Lost Tapes 1988 - 1991 (12. jūnijs 2007) (Koch)

Labāko hitu izlases 
 Greatest Hits (24. novembris 1998) (Amaru/Death Row)
 The Prophet: The Best of the Works (2003. gads) (Death Row)
 Best of 2Pac Part I: Thug (10. decembris 2007) (Amaru/Death Row/Interscope/UMG)
 Best of 2Pac Part 2: Life (10. decembris 2007) (Amaru/Death Row/Interscope/UMG)

Citi 
 Poetic Justice (1993. gads) (Interscope/Death Row/Epic)
 Above The Rim (22. marts 1994) (Interscope/Death Row)
 Gridlocke'd (28. janvāris 1997) (Interscope/Death Row)
 Gang Releadted (1997. gads) (Interscope/Death Row)
 The Rose That Grew From Concrete (17. oktobris 2000) (Amaru/Interscope)
 Nu-Mixx Klazzics (7. oktobris 2003) (Death Row)
 2Pac Live (6. augusts 2004) (Death Row)
 The Rose Vol. 2 (20. septembris 2005) (Amaru)
 Tupac: Live at House of Blues (3. oktobris 2005) (Death Row/Koch)
 Nu-Mixx Klazzics Vol. 2 (14. augusts 2007) (Amaru/Death Row/Koch)

Singli kas iekļuvuši Billboard Top 10 
 1991: "Brenda's Got a Baby"
 1991: "If My Homie Calls"
 1993: "I Get Around"
 1993: "Keep Ya Head Up"
 1995: "Dear Mama"
 1995: "Old School"
 1995: "Me Against the World"
 1995: "So Many Tears"
 1996: "California Love"
 1996: "Hit 'Em Up"
 1996: "How Do You Want It"
 1997: "To Live & Die in L.A."
 1997: "Made Niggaz"
 1997: "Do for Love"
 1998: "Changes"
 2002: "Thugz Mansion"
 2003: "Runnin' (Dying to Live)"
 2005: "Ghetto Gospel"
 2006: "Pac's Life"

Filmas 

Papildus hip hopa superzvaigznes karjerai, 2Pac ir parādījies filmās. Viņa pirmā filma bija "Nothing But Trouble", kas iznāca 1991. gadā. Viņa pirmā īstā loma bija filmā "Juice". Filmā viņš tēloja vīrieti vārdā Bišops. Vēlāk 1993. gadā viņš filmējās filmā "Poetic Justice" kopā ar Dženetu Džeksoni, bet 1994. gadā filmā "Above The Rim" ar Marlonu Veinu. Pēc Šakura nāves iznāca vēl 3 filmas ar viņu — "Bullet", "Gridlocked" un "Gang Releated". Neilgi pirms savas nāves 2Pac bija domājis izveidot savas filmas.

Dokumentālās filmas 
Šakura dzīve un nāve ir apskatīta daudzās dokumentālajās filmās. Visvairāk zināma ir Tupac: Ressurection, kas iznāca 2003. gadā.

 1997 Tupac Shakur: Thug Immortal
 1997 Tupac Shakur: Words Never Die (TV sērija)
 2001 Tupac Shakur: Befor I Wake
 2001 Welcome To Deathrow
 2002 Tupac Shakur: The Thug Angel: Life of an Outlaw
 2002 Biggie & Tupac
 2002 Westside
 2003 2Pac 4Ever
 2003 Tupac: Ressurection
 2004 Tupac vs.
 2004 Tupac: The Hip Hop Genius (TV sērija)
 2006 So Many Tears, So Many Tears
 2007 Tupac: Assasination

Grāmatas

Biogrāfiskas 
 Tupac: Resurrection (2003) 
 Tupac Shakur Legacy (2006) 
 Tupac Remembered (2007) 
 Thru My Eyes: Thoughts on Tupac Shakur in Pictures and Words
 Rebel for the Hell of It: The Life of Tupac Shakur
 Death Rap Tupac Shakur
 Tupac Shakur (They Died Too Young)
 Got Your Back: The Life of a Bodyguard in the Hardcore World of Gangsta Rap
 Back in the Day: My Life and Times With Tupac Shakur
 The Killing of Tupac Shakur
 Jesus and the Hip-Hop Prophets: Spiritual Insights from Lauryn Hill and Tupac Shakur
 How Long Will They Mourn Me?: The Life and Legacy of Tupac Shakur
 Holler If You Hear Me
 Dear 2Pac
 All Eyez on Me: The Life and Times of Tupac Shakur
 Tupac (Hip Hop)
 Tupac: A Thug Life
 Tough Love: Cultural Criticism & Familial Observations on the life and death of Tupac Shakur (Black Words Series)
 Tupac Shakur (Just the Facts Biographies)
 Tupac Shakur (People in the News)
 Tupac Shakur (Rock Music Library)
 Tupac and Elvis (Inevitably Restless)
 Tupac Shakur (Hip-Hop Stars)
 Static: My Tupac Shakur Story
 Tupac Shakur: 2Pac in the Studio (The Studio Years (1989—1996))

Dzejoļi 
 The Rose That Grew From Concrete (1999) 
 Inside a Thug's Heart (2004)

Piezīmes un atsauces

Ārējās saites 
 2Pac Legacy (Oficiālā mājaslapa)
 Tupac Amaru Shakur Foundation for the Arts
 Tupac Legacy Tūre
 
 tv.com prfils
 pacside
 Tupac Nation

 
1971. gadā dzimušie
1996. gadā mirušie
Ņujorkā dzimušie
Amerikāņu reperi
Nogalinātie reperi